La Policia de Platges rescata un gos abandonat a Almardà
23 de juliol 2018

![](/media/r5inopvc/41cuerpaso.jpg)  

La Policia de Platges ha rescatat este cap de setmana un gos que es trobava en condicions lamentables i sense control en una casa d’Almardà. Va ocórrer sobre el migdia del dissabte, quan dos agents actuant d'ofici van accedir al domicili amb l'ajuda dels bombers. La porta per la qual van accedir estava forçada. Segons l'informe policial es tracta d'una casa ocupada pertanyent a un banc. La casa comptava amb connexions il·legals a les xarxes de llum i aigua del municipi. 

  

Els agents van decidir entrar al domicili per l'estat d'insalubritat en el qual es trobava el gos, abandonat, sense menjar ni aigua i en condicions de brutícia extrema. A més, en tractar-se d'una raça perillosa i tindre llibertat de moviment pel domicili, podia traure el cap pel reixat d’entrada amb perill de mossegar els xiquets que pogueren estar en eixe carrer. L'animal és un American Standford de 4 anys d'edat. El microxip ha permés localitzar la propietària que s'enfronta a tres sancions per les tres denúncies realitzades pels agents. Una lleu per ocasionar molèsties a la resta de la ciutadania per soroll brutícia o qüestions sanitàries; una greu pel manteniment d'animals sense alimentar, o en instal·lacions indegudes des del punt de vista higiènico-sanitari. I finalment a una molt greu per abandonament d'animals. L'ordenança municipal arreplega que la infracció lleu podria ocasionar a la denunciada una multa entre 30 i 600 euros; la greu, d'entre 601 i 6.000 euros; i la molt greu entre 6.001 i 18.000 euros.​

​

*   [](http://www.facebook.com/sharer.php?u=https://aytosagunto.es/va/actualitat/la-policia-de-platges-rescata-un-gos-abandonat-a-almarda/ "Facebook")
*   [](http://twitter.com/share?url=https://aytosagunto.es/va/actualitat/la-policia-de-platges-rescata-un-gos-abandonat-a-almarda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-de-platges-rescata-un-gos-abandonat-a-almarda/ "Linked In")
*   [](mailto:?body=https://aytosagunto.es/va/actualitat/la-policia-de-platges-rescata-un-gos-abandonat-a-almarda/)